Täna käisin jälle kinos. Seekord Looraga. Vaatasime ulmekat Aeon Flux. Superkinode leht kirjeldab seda filmi nii:  400 aasta pärast tulevikus on salapärane haigus hävitanud suurema osa Maa elanikkonnast, välja arvatud need, kes elavad isoleeritud linnriigis nimega Bregna, mida valitseb rühm teadlasi. Linnas keeb aga varjatud võimuvõitlus ning põrandaalune vastupanuliikumine saadab oma osavaima võitleja Aeon Fluxi (Charlize Theron) tapma valitsusjuhti. Oma ülesannet täites satub Aeon aga räpaste saladuste sasipuntrale, mis paneb teda kahtlema kõiges, mida ta seni on tõeks pidanud.    Mina lisaks siia veel selle, et 400 aasta  pärast on inimesed samasugused- magavad "kogemata" üksteisega ja pärast ei mäleta. On ka vandenõud ja süsteemivastased. Reetmine, armastus, tumedad saladused jms, mis iga filmi juurde käib. Happy end'i võid kahtlustada, aga see ei kuma väga läbi. Õnneks. Tegelikult täitsa vaadatav. Ja ma hakkasin mõtlema: filmis oli nii, et aastal 2011, mis pole ju väga kaugel, tapab "viirus" 90% maa elanikkonnast. Miks ei võiks see "viirus" olla linnugripp? OK, tegelikult ma ei usu seda, aga oleks naljakas mõelda. Ja inimeste kloonimine õnnestub umbes aastal 2065. Elame, näeme.    Ja peale filmi käisime kommipoes. Ostsime komme, mis on halvad. Ega me meelega, see lihtsalt kukkus välja nii. Jalutasime vanalinnas. Kasu oli ka: leidsime üles kohviku Matilda. Tirisin Loora Stenbocki maja vaateplatvormile. Loorale seal ei meeldinud, niiet lahkusime ruttu. Viisin teda oma lemmikkohtadesse Vanalinnas. Näiteks Kiek in de Kök'i juurde. Ja Toompeale. Jne.JNe.Jne. Ja siis jalutasime veel Schnelli tiigi juures. Umbes  2 tundi, et teha aega parajaks, sest Loora elab Sakus. Poole nelja paiku läksin koju. Siis oli Looral veel 20 minutit bussi oodata.